**Резолюция №8**

**За осигуряване на съвременна и модерна образователна среда**

В съвременната действителност има сфера, която е призвана да обединява всички останали системи, да прави от политиците общественици и от управленците родолюбци, както и да се движи само в прогресивна прогресия. Това е образователната система на Република България.

Затова КТ „Подкрепа“ смята за особено важно:

- Да увеличава своите активности в бранш „Средно образование“, за излизане на синдикатите от ролята на формален партньор и превръщането им в активен участник при формирането на национални политиките и за реформи в българското образование, съгласно европейските и световни стандарти;

- Да разширява обхвата на социалния диалог за формиране на по-качествени образователни политики и за създаване на предпоставки, за целенасочено партньорство между професионалното образование и бизнеса;

- Да работи за създаване на национален научен институт по образование, който да анализира и обобщава българския и световен опит, да планира и предлага правилни стратегии и политики;

-Да отстоява постигането на приоритетно финансово осигуряване и обезпечаване на образователните дейности в страната, което да достигне поне 6% от БВП.

**В сферата на предучилищното и училищно образование, КТ “Подкрепа“ ще насочи целеви усилия към:**

* Активизиране на участието на синдикалните структури в надграждане на националната политика за изграждане на резилианс при справяне c бърнаут синдрома в учителската професия;
* Формиране и активизиране на националната политика по подбора и задържането на младите учители в системата, със социалните партньори в образователната система;
* Прилагане на национална образователна стратегия за формиране на духовни ценности и засилване на ролята на възпитанието като ключов образователен компонент и противодействие на нарастващата агресия в образователните институции;
* Подкрепа на реформите в професионалното образование за преодоляване дисбаланса на пазара на труда. Активизиране включването на социалните партньори в системата на ПОО и партниране с всички отговорни институции;
* Въвеждане на мандатност за директорите на образователните институции, чрез промяна ЗПУО и промяна Наредбата за условията и редът за провеждане на конкурсите за заемане на длъжността "директор" на държавните и общинските детски градини, училища и центрове за подкрепа за личностно развитие, както и на държавните специализирани обслужващи звена, с участие на представителните синдикати;
* Оптимизиране на административни и методически образователни платформи, при право на автономия на образователните институции и възможност работещите специалисти да имат избор при определяне на доставчици;
* Политика за превенция срещу безмерната елктронна и физическа бумащина и срещу административните непедагогически дейности в труда на учителя;
* Политика за привличане и задържане на деца и ученици, останали извън обхвата на образователната система;
* Политика за баланс на половете в кадровия състав на педагогическите специалисти.

КТ „Подкрепа“ отчита, че основната цел в сферата на висшето образование е подобряване подготовката на кадри за пазара на труда. В условията на свободно движение е необходимо да се обвържат изискванията на пазара на труда с качествено образование от висшите училища.

**В сферата на висшето образование, КТ „Подкрепа“ ще работи за:**

* подобряване модела на управление и финансиране на висшите училища, за оптимизиране на системите им за оценка на качеството, и дейността на академичния състав;
* преодоляване изоставането от европейското висше образование, както и полагане на усилия и мерки за интернационализация на българското висше образование;
* качество и достъп до образование;
* използване на дигитализация в учебния процес за придобиване на компетентности, необходими за успешна реализация в условията на технологична революция;
* утвърждаване и развитие на научните изследвания като неразделна част от висшето образование;
* система за оценка на качеството и развитието и мотивацията на преподавателите;
* ефективна, обективна и справедлива акредитация на висшите училища;
* обвързване определянето на субсидията за висшите училища с реализация на студентите, оценка от акредитацията, съотношение преподаватели студенти и др.